ΓΡΑΠΤΗ ΕΡΩΤΗΣΗ E-0850/03

υποβολή: Mara Izquierdo Rojo (PSE) προς το Συμβούλιο

(18 Μαρτίου 2003)

Θέμα: Φυσικές καταστροφές και Ευρωπαϊκή Δύναμη Πολιτικής Προστασίας

Με βάση τις προηγούμενες εμπειρίες φυσικών καταστροφών στην Ευρώπη, τις παραλείψεις και τα λάθη που παρατηρήθηκαν στην περίπτωση της Γαλικίας και των ακτών της Κανταβρίας, της Πορτογαλίας και της Γαλλίας με την πετρελαιοκηλίδα που προκάλεσε το ναυάγιο του Prestige, και λαμβάνονταςπόψη ότι η λειτουργούσα στο πλαίσιο της Συνέλευσης Ομάδα Εργασίας Άμυνα, της οποίας προεδρεύει ο

Επίτροπος Barnier, πρότεινε τη δημιουργία μιας Ευρωπαϊκής Δύναμης Πολιτικής Προστασίας που να δραστηριοποιείται τόσο κατά της τρομοκρατίας όσο και για τις φυσικές καταστροφές, τι προτίθεται να πράξει εν προκειμένω η Ελληνική Προεδρία· Θα προωθήσει στην πράξη τη δημιουργία αυτής της αναγκαίας Ευρωπαϊκής Δύναμης Πολιτικής Προστασίας· Ποια συγκεκριμένα μέτρα θα λάβει άμεσα και μεσοπρόθεσμα·

Απάντηση

(29 Σεπτεμβρίου 2003)

Το Συμβούλιοπενθυμίζει ότι η αρχή της επικουρικότητας αποτελεί τη βάση όλων των μέτρων και πολιτικών πολιτικής προστασίας της ΕΕ που αποσκοπούν πρωταρχικά στο να συμπληρώσουν και να ενδυναμώσουν τις πολιτικές των κρατών μελών σε αυτόν τον τομέα.

Σημειωτέον ότι τα αποτελέσματα από τις συζητήσεις και τους προβληματισμούς της Συνέλευσης δεν είναιποχρεωτικά και ότι σύμφωνα με τη Διακήρυξη του Λάκεν, θα συγκληθεί Διακυβερνητική Διάσκεψη για να αποφασίσει τις απαραίτητες μεταρρυθμίσεις των συνθηκών.

Το Συμβούλιο θα ήθελε να αναφέρει ότι στα πλαίσια του Μηχανισμού Πολιτικής Προστασίας που συστάθηκε με την απόφαση 2001/792/ΕΚ του Συμβουλίου, τα κράτη μέλη έχουν ήδη προσδιορίσει τις δυνατότητες Πολιτικής Προστασίας που μπορούν να παρασχεθούν κατά περίπτωση. Οι δυνατότητες αυτές περιλαμβάνουν ομάδες επέμβασης και αξιολόγησης και/ή ομάδες συντονισμού που έχουν εκπαιδευθεί από κοινού.

Το Συμβούλιο είναι σε θέση να ενημερώσει την αξιότιμη κα βουλευτή ότι ο Μηχανισμός έχει ήδη ενεργοποιηθεί στα πλαίσια της καταστροφής του Prestige της 13ης Νοεμβρίου 2002, των θερινών πλημμυρών στην Κεντρική Ευρώπη και της διάσωσης σπηλαιολόγων στην Ελλάδα.

Επιπρόσθετα, το Συμβούλιο και η Επιτροπή εξέδωσαν, στις 20 Δεκεμβρίου 2002, κοινό πρόγραμμα για βελτίωση της συνεργασίας στην Ευρωπαϊκή Ένωση με σκοπό την πρόληψη και τον περιορισμό των συνεπειών από χημικές, ακτινολογικές ή πυρηνικές απειλές στηνγεία, τη διατροφική αλυσίδα, το περιβάλλον, τις ευπρόσβλητες βιομηχανίες και τις ευπρόσβλητες μεταφορές, το οποίο προβλέπει κοινή αξιολόγηση των τρομοκρατικών απειλών, προληπτικά μέτρα για τη μείωση των τρωτών σημείων, παρακολούθηση για την ταχεία ανίχνευση των επιθέσεων και αμοιβαία συνδρομή σε περίπτωση τρομοκρατικής απειλής. Ο Μηχανισμός Πολιτικής Προστασίας αποτελεί κεντρικό σημείο του προγράμματος.

Λαμβάνονταςπόψη της την εμπειρία από καταστροφές στην Ευρώπη και την πρόσφατη περίπτωση του Prestige, η ελληνική Προεδρία έχει συμπεριλάβει στις προτεραιότητές της για τον τομέα της πολιτικής προστασίας τα ακόλουθα:

- Την επίσπευση των διαδικασιών για τη σύσταση του Μηχανισμού — τον οποίο θα χειρίζεται η Επιτροπή — για επεμβάσεις πολιτικής προστασίας, τόσο εντός όσο και εκτός ΕΕ, ώστε να καταστεί πλήρως επιχειρησιακός.

- Τη λήψη ευρωπαϊκών μέτρων και την έκδοση ευρωπαϊκής νομοθεσίας για την πρόληψη καταστροφών, ενώπό συζήτηση βρίσκεται μια πρωτοβουλία της ΕΚ.